CELEX: 62016CN0363
Language: et
Date: 2016-06-30 00:00:00
Title: Kohtuasi C-363/16: 30. juunil 2016 esitatud hagi – Euroopa Komisjon versus Kreeka Vabariik

22.8.2016   
            
            
               ET
            
            
               Euroopa Liidu Teataja
            
            
               C 305/19
            
         30. juunil 2016 esitatud hagi – Euroopa Komisjon versus Kreeka Vabariik
   (Kohtuasi C-363/16)
   (2016/C 305/27)
   Kohtumenetluse keel: kreeka
   
      Pooled
   
   
      Hageja: Euroopa Komisjon (esindajad: A. Bouchagiar ja B. Stromsky)
   
      Kostja: Kreeka Vabariik
   
      Hageja nõuded
   
   
               —
            
            
               tuvastada, et kuna Kreeka Vabariik ei ole tähtaegselt võtnud kõiki meetmeid täitmaks komisjoni 22. veebruari 2012. aasta otsust, mis on tehtud menetluses SA.26534 (C 27/2010, ex ΝΝ 6/2009), riigiabi kohta, mida Kreeka andis ettevõtjale Enómeni Klostoÿfantourgía (United Textiles S.A.), või vähemalt ei ole ta komisjonile teatavaks teinud võetud meetmed otsuse artikli 4 tähenduses, siis on ta rikkunud nimetatud otsuse artiklitest 2, 3 ja 4 ning Euroopa Liidu toimimise lepingust tulenevaid kohustusi;
            
         
               —
            
            
               mõista kohtukulud välja Kreeka Vabariigilt.
            
         
      Väited ja peamised argumendid
   
   
               1.
            
            
               Komisjoni poolt menetluses SA.26534 22. veebruaril 2012 tehtud otsuse kohaselt pidi Kreeka Vabariik nõudma nelja kuu jooksul tagasi Enómeni Klostoÿfantourgíale antud ja siseturuga kokkusobimatuks tunnistatud abi, mis seisneb 2007. aasta riigigarantiis ja sotsiaalkindlustuse võlakohustuste maksegraafiku koostamises 2009. aastal, ning teatama Euroopa Komisjonile selleks võetud meetmed.
            
         
               2.
            
            
               Kreeka Vabariik kõnealust abi nelja kuu jooksul siiski tagasi ei nõudnud, nagu ta oleks pidanud tegema. Peale selle ei ole Kreeka Vabariik siiani teinud selle otsuse täitmiseks vajalikke toimingud. Eesmärgiga uurida, kas Enómeni Klostoÿfantourgía tegevust on võimalik jätkata peatasid Kreeka ametiasutused 30. detsembri 2015. aasta õigusaktiga kuueks kuuks avaliku oksjoni, millel Enómeni Klostoÿfantourgía varad pidi likvideerimise käigus müüdama, kuigi kokkusobimatut abi ei olnud tagasi nõutud. Igal juhul pole Kreeka Vabariik komisjoni nimetatud otsuse täitmiseks võetavatest meetmetest piisavalt informeerinud.